Námestie SNP (Partizánske)

Námestie SNP je námestie v Partizánskom, v mestskej časti Partizánske.

Popis 
Námestie je obdĺžnikového tvaru, tiahne sa v dĺžke približne 780 metrov od severozápadu po juhovýchod. Nepárne čísla sú na severovýchodnej strane, párne na juhozápadnej. Námestie by mohlo byť najväčším na Slovensku.

 č. 4 Mestský úrad
 č. 5 Stredná odborná škola Jána Antonína Baťu
 č. 34 Kostol Božského Srdca Ježišovho

Urbanistický koncept vytvoril v 30. rokoch architekt Vladimír Karfík. Od roku 1963 stála v strede námestia 13 poschodová budova so zámerom prekryť kostol. V budove sa nachádzal internát pre slobodné zamestnankyne Závodov 29. augusta. V roku 2020 bola budova asanovaná.

V auguste 2020 mesto Partizánske plánovalo architektonickú súťaž o podobe námestia.

Referencie 

Partizánske
Partizánske